Кронид Гоголев

Кронид Александрович Гоголев (1926 елның 13 июле, Прутское авылы, Новгород губернасы — 2013 елның 10 апреле, Сортавала, Карелия Республикасы) - Россия Федерациясенең халык рәссамы, Россия Дәүләт премиясе лауреаты, РСФСР һәм Карелия АССРның атказанган мәдәният хезмәткәре.

 Биография 
Кронид Гоголев 1926 елның 13 июлендә Новгород губернасы Прутское авылында рухани гаиләсендә туа.

1941 елда җидееллык мәктәпне тәмамлый. 16 яшьтә фронтка эләгә, Бөек Ватан сугышын үтә, 1950 елда демобилизацияләнә.

1953-1957 елларда Ленинград сәнгать-график педучилищесында укый, аны тәмамлагач, Карелиягә чакыру буенча Кестеньга бистәсенә китә. 1961 елдан Сортавала шәһәренең балалар сәнгать мәктәбендә рәсем укытучысы булып эшли. 1966 елда К.А. Гоголев читтән торып Герцен исемендәге университетның сәнгать-график факультетын тәмамлый.

Рәссам беренче тапкыр агачка мөрәҗәгать итә, тиздән ул аның иҗатының төп материалына әверелә. 1985 елда Кронид Гоголев Карелия Рәссамнар берлегенә кабул ителә. 1989 елда Сортавалда рәссамның шәхси күргәзмә залы ачыла.

К.А. Гоголевның эшләре Мәскәүдә декоратив-гамәли сәнгать музеенда, политехника музеенда, Санкт-Петербург этнография музеенда, Валаам утравында музейда, АКШ, Япония, Германия, Финляндия, Швециянең шәхси коллекцияләрендә урнашкан. Аерым алганда, рәссамның әсәрләре Владимир Путин, Борис Ельцин, Анатолий Чубайс һәм башка бик күп танылган Россия һәм чит ил шәхесләренең шәхси коллекцияләрендә бар.

2013 елның 10 апрелендә Сортавала шәһәрендә вафат була.

 Иҗаты 
Кронид Гоголев күп санлы матур картиналар, агач скульптуралар авторы, әмма аңа агач буенча рельефлы резьба белән башкарылган эшләр зур танылу китерә.

Кагыйдә буларак, резьба композиция рәссам тарафыннан махсус әзерләнгән юкә щитында, монолит техникада — клеен детальләр кулланмыйча башкарылган. Рәссам , аерым алганда, кышкы чорга багышланган әсәрләр өчен кирәкле тәэсирләр калдырганда агач төсмерләре белән зур хезмәт алып бара.

Гоголевның эшләре рус төньягына, рус төньяк табигатенә, халык көнкүрешенә багышланган. Рәссам иҗатындагы әкият сюжетларыннан тыш, Сортавала, Петрозаводск, Валаамга багышланган эшләр дә табарга була, библей сюжетлары да, «Калевала» эпосы мотивлары буенча композицияләр дә табылган.

 Чыганаклар 
 Карелия: энциклопедия: в 3 т. / гл. ред. А. Ф. Титов. Т. 1: А — Й. — Петрозаводск: ИД «ПетроПресс», 2007. — 400 с. : ил.,карт. — стр. 256 ISBN 978-5-8430-0123-0 (т. 1)
 Кронид Гоголев. Каталог выставки. Петрозаводск, 1986
 Кронид Гоголев: [Альбом] / Авт. текста Л. Барыкина. Петрозаводск, 2003
 Судаков В. Кронид Гоголев // «Север». 2006. № 7—8.

Төркем:Карелия рәссамнары
Төркем:ССРБ рәссамнары